
NYILVÁNOS 
Szám: 7823-7/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. augusztus 8.
Előterjesztést véleményezi: PTÜB, OMSB
Döntés módja: nyílt szavazás, egyszerű szótöbbség
Melléklet: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. augusztus 16-án tartandó munkaterv szerinti ülésére

5. napirendhez

Tárgy: Tarnavölgyi László intézményvezetői pótlékának módosítása
Tisztelt Képviselő-testület!

Talán mindannyiunk nevében mondhatom, hogy az elmúlt időszakban – kevés kivételtől eltekintve – kizárólag dicsérő szavakat hallhattunk a Wass Albert Művelődési Központ, jelesül az intézményvezető, Tarnavölgyi László munkáját illetően, aki idejét és energiáját nem kímélve szervezi a település programjait a művelődési házon belül és kívül, a sporteseményektől, báloktól kezdve egészen a testvér-települési kapcsolattartásig.

Én személy szerint is igen nagyra értékelem igazgató úr munkáját és hozzáállását, ami többször sikerrel segített át már bennünket olyan eseményeken, amelyeket kevés pénzből, ráadásul szűkös határidővel kellett szépen, alkalomhoz illő módon megvalósítani. 
Tarnavölgyi László vezetői pótléka jelenleg megegyezik a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet 3. mellékletének 3.1.13 pontjában a megállapított minimális mértékkel, azaz 200 %.
Az eddigi munkája – véleményem szerint közel sem arányos – honorálásaképp, illetve tekintettel arra, hogy immár a könyvtár működtetése is az ő vállát nyomja, javaslom a vezetői pótlékának 200-ról 300 %-ra való megemelését. Ez megegyezik a többi intézményvezetőnk részére megállapított illetménypótlék mértékével, és havi bruttó 20.000 Ft béremelést jelent.

Kérem az előterjesztett határozati javaslat szíves elfogadását!

…/2012. (VIII. 16.) ÖKT határozati javaslat

Sülysáp Nagyközség Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 83/A. § (1) bekezdése alapján, a 150/1992. (XI. 20.) Korm. rendeletben foglaltak figyelembe vételével
1./ A WAMKK igazgatója, Tarnavölgyi László vezetői pótlékát – 2012. augusztus 1-jei hatállyal – 200-ról 300 %-ra emeli.
2./ A pótlékemelés és járulékai fedezetét a költségvetés általános tartalékának terhére biztosítja az intézmény részére.
3./ Felkéri a polgármestert és a jegyzőt a szükséges intézkedések megtételére.
Határidő: azonnal

Felelős: polgármester, jegyző
Sülysáp, 2012. augusztus 8.

Horinka László s.k.


polgármester

